Domno sacrosanctum cenobium qui est in onore apostolorum Petri et Pauli constructus in pago Matisconense, in Cluniacum villa. Ego Johannes cogitavi de Dei misericordia pro remedium anime mee et pro locum sepulture, et pro remedium parentæ meæ, donat ipsum locum vel at monacos ibi servientes: in primis campo qui est in agro Galuniacense, prope villa Castello, ubi a Fonte Leoni vocat; terminat a mane via publica, a medium die Rannalt, a sero Teotredane, et a cercio muro finala; abet in longo perticas XXV, in uno fronte VII, pedis IIIIor, in alio front perticas VI et pedis VII; et dono vobis pratos duos in villa Calmiriacum; unus pratus terminat de tres partes de ipsa hereditate, at tercio Estefano, et abet in longo perticas XII, in quisco fronte IIIIor; alius pratus terminat a mane et at medium die de ipsa hereditate, a sero Dacbert cum eris, at cercio terra qui fuit Teotbodi; abet in longo perticas XX et III, in quisco fronte III et pedes II; infra istas terminaciones vel perticationes ipso campo vel ipsos pratis at integrum.......... tantum volo, dummodo vivo, usum et fructum abeam, pos meum discessum at ipsum locum jam supradictum perveniat, nullum contradicentem; et si quis contradicere voluerit, non valeat vendicare, set componat solidos XX, et [donatio ista] semper stabilis permaneat. [S. Johannis, qui dedit.] S. Aygol. S. Costancioni. S. Aubert. S. Ruidalt. S. Girbalt..... Dacbertus rogatus scribsit, datavit die dominico, anno V [regnante Rodulfo rege].